Westye Egeberg (1770–1830) hadde kommet til Christiania i 1786 og ble borger i 1800. Han grunnla så trelastfirmaet og satte også i gang med oppkjøp av skog, blant annet Gahnsbruket ved Øyeren i Fet. Først kjøpte de 1/3 av Frederik Gottschalk von Haxthausen (1750–1825) i 1805, neste 1/3 i 1810 fra Carsten Tank (1766–1832) og siste 1/3 fra Tank i 1824. De var en av få innen trelast som klarte seg gjennom 1820-tallet, da England la på store hindringer for eksport.